*Проекто- договор*

Д О Г О В О Р З А Д О С Т А В К А

 Днес, ……………. в гр.Сливен, между

1.”Топлофикация – Сливен” ЕАД гр. Сливен, със седалище и адрес на управление: гр. Сливен бул. ”Стефан Караджа” 23 с ЕИК 119004654, представлявано от изпълнителния директор инж. Кънчо Тодоров Танев, наричано за краткост ВЪЗЛОЖИТЕЛ и

2. ……………………, със седалище и адрес на управление: …………………………. с ЕИК ………………., представлявано …………………………, наричано за краткост ДОСТАВЧИК, от друга страна

се сключи настоящият договор:

 **І. Предмет на договора**

**Чл. 1.** Обект на настоящия договор е доставка на Натриев хлорид – технически /NaCl/ за регенерация на йонообмена смола при производството на омекотена вода в Химичен цех, със спецификация съгласно техническо задание.

# ІІ. Задължения на ДОСТАВЧИКА

**Чл. 2** (1) Да извърши доставката на посочената в чл.1 стока.

 (2) ДОСТАВЧИКЪТ се задължава да предостави всички необходими документи за превоз и доставка на стоката съгласно приложената оферта.

 (3) Срокът на доставката се определя до 14 работни дни считано от подадената заявка от възложителя.

# ІІІ. Задължения на ВЪЗЛОЖИТЕЛЯ

**Чл. 3** ВЪЗЛОЖИТЕЛЯ се задължава да:

(1) заплати сумата, съгласно договора

(2) да приеме стоката, предмет на договора, отговаряща на техническото задание.

# ІV. Цени и начин на плащане

**Чл. 4.** Стойността на договора се формира на база на единичните цени и действително изпълнените доставки.

# V. Контрол и отговорност

**Чл.5.** Доставчика се ангажира да предостави в подходяща опаковка, за защита на стоката по време на целия транспорт.

**Чл.6.** Доставчикът е длъжен да предаде стоката на мястото предвидено в договора и да прехвърли собствеността и на ВЪЗЛОЖИТЕЛЯ.

**Чл.7.** ВЪЗЛОЖИТЕЛЯ се ангажира при получаването на стоката да провери нейното количество и качество, като за съответната доставка подпише приемно – предавателен протокол.

**Чл.8.** Стоката трябва да бъде придружена от бележка за доставка, фактура, сертификат за качество и гаранция, както и техническа документация.

**Чл.9.** При констатирани отклонения в качеството на доставената стока, ВЪЗЛОЖИТЕЛЯ уведомява незабавно ДОСТАВЧИКА, свиква се двустранна проверка и се изготвя констативен протокол.

**VІ. Срок и прекратяване на договора**

**Чл.10.** Договорът се прекратява:

1. с изпълнение на доставката;
2. по взаимно съгласие;
3. със 7 дневно писмено предизвестие от двете страни;

**VII. Неустойки**

**Чл.11.** При неспазване на сроковете за доставка или в количество и качество, неотговарящо на изискванията съгласно настоящия договор, ДОСТАВЧИКЪТ дължи неустойка в размер на 0,5% от стойността на договора за всеки просрочен ден, но не повече от 5% от стойността на договора.

**Чл.12.** В случай на забавено плащане, ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0.5% от дължимата сума за всеки ден закъснение, но не повече от 5% от стойността на дължимата сума без ДДС,
чието плащане е забавено.

**Чл.13.** При пълно неизпълнение ДОСТАВЧИКА дължи връщане на внесената до момента част.

**Чл.14.** Плащането на неустойки не лишава изправната страна от възможност да търси обезщетение за нанесени вреди и пропуснати ползи.

**VІІI. Форсмажор**

**Чл.15.** При настъпване на форсмажорни обстоятелства, водещи до невъзможност за някоя от страните да изпълни задълженията си по този договорсе прилагат разпоредбите на чл. 306 от ТЗ.

**IX. Заключителни разпоредби**

**чл. 16.** За неуредените в договора въпроси, се прилагат разпоредбите на действащото в страната законодателство.

**Чл.17.** Изменения в договора се правят по взаимно съгласие на страните отразено в допълнителни анекси, които стават неразделна част от договора.

 **Чл.18.** Евентуални разногласия по този договор се решават от страните чрез преговори, а при непостигане на съгласие - по съдебен ред пред родово компетентния съд в гр. Сливен.

Настоящият договор се сключи в два еднообразни екземпляра, по един за всяка страна и влиза в сила от деня на сключването му.

*Контролът по изпълнение на договора се възлага на:*

1. от страна на ВЪЗЛОЖИТЕЛЯ – Желязко Митев – началник цех ХВО
2. от страна на ИЗПЪЛНИТЕЛЯ – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и длъжност)

**ВЪЗЛОЖИТЕЛ: ДОСТАВЧИК:**

 (инж. К. Танев) (…………………..)